text: ﻿ Як пробашч Чырвонага касцёла ў Мінску атрымаў пасведчанне пілота, каб ладзіць паветраныя пілігрымкі | Планета Беларусь
  Ксёндз Уладзіслаў Завальнюк стаў першым каталіцкім святаром у Беларусі, які мае пасведчанне пілота-аматара грамадзянскай авіяцыі. Ён упэўнены: гэта — новыя магчымасці для Касцёла і патрабаванне часу, на якое трэба адказваць.
  «У кабіну можа змясціцца да сямі чалавек, таму гэта больш турыстычны тур, але і ён павінен мець сваіх душпастыраў, — зазначыў святар у інтэрв’ю сайту Catholic.by. — Я пабачыў зацікаўленасць такімі турамі ў прадстаўнікоў дзяржавіяцыі і адчуў, што справа мне вельмі блізкая і я гатовы яе папулярызаваць».
  «Вучыцца мне падабалася. Галоўнае — палюбіць неба, астатняе прыйдзе. Там такі прастор! Гэта незабыўна!» — не хавае эмоцый ксёндз Уладзіслаў.